CELEX: 62020TA0265
Language: da
Date: 2021-12-01 00:00:00
Title: Sag T-265/20: Rettens dom af 1. december 2021 — JR mod Kommissionen (Aktindsigt – forordning (EF) nr. 1049/2001 – dokumenter vedrørende den mundtlige prøve i forbindelse med en udvælgelsesprøve – delvist afslag på aktindsigt – afrundingsmetode for point – vægtningskoefficienter for forskellige dele og elementer af den mundtlige prøve – udvælgelseskomitéens arbejde fortroligt – forordning (EU) 2018/1725 – delvist ufornødent at træffe afgørelse)

31.1.2022   
            
            
               DA
            
            
               Den Europæiske Unions Tidende
            
            
               C 51/27
            
         
      Rettens dom af 1. december 2021 — JR mod Kommissionen
      (Sag T-265/20) (1)
      
      (Aktindsigt - forordning (EF) nr. 1049/2001 - dokumenter vedrørende den mundtlige prøve i forbindelse med en udvælgelsesprøve - delvist afslag på aktindsigt - afrundingsmetode for point - vægtningskoefficienter for forskellige dele og elementer af den mundtlige prøve - udvælgelseskomitéens arbejde fortroligt - forordning (EU) 2018/1725 - delvist ufornødent at træffe afgørelse)
      (2022/C 51/37)
      Processprog: fransk
      
         Parter
      
      
         Sagsøger: JR (ved advokaterne L. Levi og A. Champetier)
      
         Sagsøgt: Europa-Kommissionen (ved D. Milanowska, C. Ehrbar og H. Kranenborg, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand om annullation af Kommissionens afgørelser af 28. februar 2020 og 9. april 2020 om afslag på sagsøgerens anmodning om aktindsigt i dokumenter vedrørende den interne udvælgelsesprøve COM/03/AD/18 (AD 6) — 1 — Administratorer.
      
         Konklusion
      
      
                  1)
               
               
                  Det er ufornødent at træffe afgørelse vedrørende sagsøgerens påstand om annullation af Europa-Kommissionens afgørelser af 28. februar 2020 og 9. april 2020 for så vidt som der derved blev givet afslag på sagsøgerens anmodning om aktindsigt vedrørende den metode for afrunding af point, som udvælgelseskomitéen for den interne udvælgelsesprøve COM/03/AD/18 (AD 6) — 1 — Administratorer anvendte.
               
            
                  2)
               
               
                  Kommissionens afgørelse af 9. april 2020 annulleres, for så vidt som der derved blev givet afslag på aktindsigt i dokumentet indeholdende vægtningskoefficienterne for de to dele af den mundtlige prøve (samtale og struktureret fremstilling), der fremgår af meddelelsen om den interne udvælgelsesprøve COM/03/AD/18 (AD 6) — 1 — Administratorer, og for de to elementer i samtalen (erhvervserfaring og motivation), der ligeledes fremgår af meddelelsen om udvælgelsesprøven.
               
            
                  3)
               
               
                  Kommissionen betaler sagsomkostningerne.
               
            
         (1)  EUT C 247 af 27.7.2020.